  Виталий Пронин Н. Мусалимов..Кун Думалэн кыӵе ужпумъёс бордын выремез, сентябре ортчоно быръёнъёс сярысь   ивортӥз Кун Думае Удмуртилэсь быръем депутат Николай Мусалимов.«Огъя Россия» партилэн Кун Думае быръёнъёс азьын праймеризаз пыриськоз-а Николай Мусалимов?- Кун Думае быръёнъёсы пыриськыны уг малпаськы ни, - ивортӥз Николай Николаевич. - «Огъя Россия» партилэн бурд улаз пыро йӧно, визьмо, удыссэс валаса нуись адямиос, соин ик оскымон кандидатъёс монтэк но шедёзы. Лыдъясько, Кун Думае вуыны кулэ выль кужым - улон шоры туала учконъёсын, пайдаё ӵектонъёсын. Мон пыриськи Кун Думалэн 5-тӥ ӧтчамезлэн, озьы ик 1 арлэсь ятыр - 6-тӥ ӧтчамезлэн ужаз, бадӟым опыт люкай. Ма борды басьтӥськыны мон шедьто. Тросгес дыры луоз Россиысь фин-угор калыкъёслэн ассоциацизылэн (АФУН), «Удмурт Кенешлэн» ужазы пыриськыны, пӧртэм ужпумъёсын вырыны. Одӥг кылын вераса, мӧзмыны дыры уз луы.Кун Думалэн 6-тӥ ӧтчамысьтыз депутатъёслы ӝыны ар пала ужано луоз на. Эскерыны чаклало 2 сюрслэсь ятыр ӵектонъёсты. Но соос пӧлысь куд-огез инмысь басьтэмын кадь, туала югдурлы чик уг тупало: бюджетын соосты пыӵатыны уксё но ӧвӧл, Правительстволэн но, юристъёслэн но таӵе выллем кичӧлтонъёслы дунъетсы ӧвӧл. Валамон, соосты эскерыны-юнматыны «Огъя Россия» фракция пумит кариське. Озьы мукетъёсызлы - тужгес но быръёнъёс азьын - ӝожтӥськыны муг шеде: сыӵе трос ужпумъёсты ӝутӥмы вал, нош соосты быдэстыны «Огъя  Россия» пумит луиз. Н. Мусалимов малпамъя, быръёнъёс азьын таӵе веранъёсты ӵем кыломы. Ма, кыдёке ветлонэз ӧвӧл: кылсярысь, кылемаз тол сессиын ӵектэмын вал 76 законопроект. Соос пӧлысь 22-ез гинэ эскеремын-юнматэмын, 54-ез палэнтэмын.Экономикаез азинтонъя министерство бюджетэ воштонъёсты дася. Бюджетын чакламын вал, мувӧй дун 50 доллар возиськоз шуыса, нош со 35-ёзь усиз. Бюджетэ воштонъёс Кун Думае вуозы вуоно арня вискын.Елена Никитина Теги: Удмуртиезазинтон  